PLUS เปิดจองซื้อ IPO วันแรกคึกคัก! ลุยระดมทุน 765 ลบ. ขยายโรงงาน-ไลน์ผลิต
PLUS เปิดจองซื้อ IPO วันแรกคึกคัก! ลุยระดมทุน 765 ลบ. ขยายโรงงาน-ไลน์ผลิต เดินหน้ารุกตลาด CLMV มั่นใจหนุนผลงานโตกระโดด
PLUS เปิดจองซื้อ IPO วันแรกคึกคัก! ลุยระดมทุน 765 ลบ. ขยายโรงงาน-ไลน์ผลิต มั่นใจหนุนผลงานโตกระโดด
11 พ.ค. 2565

นายพลแสง แซ่เบ๊ กรรมการผู้อำนวยการ บริษัท โรแยล พลัส จำกัด (มหาชน) หรือ PLUS  ผู้ผลิตและจำหน่ายเครื่องดื่มน้ำผลไม้ และเครื่องดื่มต่าง  เปิดเผยว่า บริษัทฯ เปิดจองซื้อหุ้นสามัญเพิ่มทุนแก่ประชาชนทั่วไปเป็นครั้งแรก (IPO) จำนวน 170 ล้านหุ้น ที่ราคาหุ้นละ 4.50 บาท กำหนดวันจองซื้อ 11-13 พฤษภาคม 2565
“จะนำเงินระดมทุน 765 ล้านบาท ไปใช้ขยายโรงงานและเครื่องจักร เพิ่มไลน์การผลิตเครื่องดื่ม รุกตลาดใหม่ๆใน CLMV และใช้เป็นเงินทุนหมุนเวียน รองรับแผนการเติบโต หนุนผลงานโตก้าวกระโดดในอนาคต” นายพลแสง กล่าว
ด้านบริษัทหลักทรัพย์เคจีไอ (ประเทศไทย) ในฐานะที่ปรึกษาทางการเงินและแกนนำอันเดอร์ไรท์เตอร์ ระบุว่า กระแสตอบรับในการจองซื้อวันแรกเข้ามาล้นหลาม มองนักลงทุนให้ความเชื่อมั่น เนื่องจาก PLUS เป็นอีกหุ้นเติบโตโดดเด่นหลังสถานการณ์โควิดคลี่คลาย เป็นผู้ส่งออกรายใหญ่ มีฐานลูกค้าส่วนใหญ่อยู่ในสหรัฐอเมริกา ยุโรป และเอเซีย เป็นหุ้นคุณภาพที่เติบโตไปพร้อมกับเทรนด์การเติบโตของเครื่องดื่มสุขภาพทั่วโลก และมีแผนเปิดตัวผลิตภัณฑ์ใหม่ หนุนผลงานปีนี้โตก้าวกระโดด